વડાપ્રધાન નરેન્દ્ર મોદીએ કોંગ્રેસ પર જનતાના હકને લૂંટવાનો આરોપ લગાડતાં કહ્યું કે, કોઇએ તો જવાબદારી લેવી પડશે કે કંઇ ખોટું થયું છે. સરકાર સંસદમાં નોટબંધી પર ચર્ચા કરવા માટે તૈયાર છે, પરંતુ વિપક્ષ ટીવી પર બાઇટ આપવામાં જ વ્યસ્ત છે. નોટબંધી માટે આ યોગ્ય સમય હતો અને તેનાથી અર્થવ્યવસ્થા મજબૂત થઇ છે. તેમણે આગળ કહ્યું કે, વિપક્ષે સ્વચ્છતા અભિયાનનો પણ વિરોધ કર્યો. પરંતુ એવા કયા લોકો છે, જેમના પોતાના ઘર અને મહોલ્લામાં સફાઇ નથી જોઇતી. અમને ચૂંટણીની ચિંતા નથી, જનતાની ચિંતા છે.